इन्होने कहा कि घृणा नहीं करनी चाहिये क्योंकि भविष्य में कल आपके साथ क्या घटेगा कोई कह नहीं सकता। भगवान श्रीराम के जीवन वृत्त से जुडी बात को सामने रखते हुये कहा कि शबरी के बेरों का सेवन जहां श्रीराम ने किया था तो वहीं दूसरी ओर लक्ष्मण जी ने बेरों के दोने का पीछे फैंक दिया था जो कलातांर में द्रोणागिरी पर्वत बन गया था। युद्ध के समय लक्ष्मण को शक्ति लगने पर सुशेन वैद्य द्वारा संजीवनी बूटी को लाने भेजा था वह उसी द्रोणागिरी पर्वत पर उन्ही बेरों की उत्पत्ति थी जिसका सेवन कराकर लक्ष्मण के जीवन को बचाया गया था। अपने प्रेरणा एवं ज्ञानदायी उद्बोधन में श्री गुरूजी ने अनेक बार उपस्थितों को चिंतन करने पर मजबूर किया जाता रहा। धर्म,समाज एवं राष्ट्र से संबधित अनेक विषय को अपने उद्बोधन में इन्होने रखा। इस अवसर पर इन्होने कहा कि समाज के जितने भी एैसे बच्चे हैं जो होनहार हैं परन्तु गरीबी या अन्य किसी कारण से शिक्षा ग्रहण नहीं कर पा रहे हैं वह एक से लेकर भले ही हजारों में हों मैं उनके पूरे खर्च को उठाने के लिये तैयार हुं। गत अनेक बर्षों से में इसी प्रकार के कार्य में जुटा हुआ हूं।